'n Ponskaart is 'n medium waarop inligting gestoor kan word. Gaatjies word op presiese plekke op 'n kaart aangebring wat later teruggelees kan word om die data te herwin. In die 19de eeu is ponskaarte hoofsaaklik gebruik om masjinerie te beheer. In die 20ste eeu word dit algemeen vir dataverwerking ingespan om programme en gegewens te stoor. Met die koms van ander stoormetodes, soos magnetiese bande en hardeskywe, het ponskaarte grootliks in onbruik verval. Dit word egter nog soms gebruik om weefmasjiene en orrels te beheer.